Штогод праходзяць у Студзіводах фальклорныя фэсты “Там па маёвай росі”, “Алень па бору ходзіць”. Рыхтаваўся Дарафей Фіёнік з памочнікамі й да Дзён славянскага пісьменства: яны пачаліся ўжо, прысвячаюцца 500-годдзю беларускага кнігадрукавання. На свята запрошаны пісьменнікі, музыканты, тэатральныя дзеячы з Беларусі ды Польшчы. Гэтымі днямі праходзіць і навуковая канферэнцыя, мерапрыемствы духоўнага зместу. “Паўдзельнічаюць калегі з розных краін, — казаў Дарафей Фіёнік. — Супольнымі сіламі плануем зрабіць вялікую справу — для ўсіх беларусаў замежжа”.